
PARLAMENTUL ROMÂNIEI
CAMERA DEPUTAȚILOR

	COMISIA JURIDICĂ,
DE DISCIPLINĂ ŞI IMUNITĂŢI
Nr. 4C-11/136/2018
	     COMISIA PENTRU MEDIU  SI   ECHILIBRU ECOLOGIC
Nr. 4c-8/181/2021



București, 21.04.2021


Către,

BIROUL PERMANENT AL CAMEREI DEPUTAȚILOR

Vă înaintăm, alăturat, raportul comun asupra propunerii legislative privind transmiterea unor suprafeţe de teren din domeni.ul public- al statului şi din administrarea Administraţiei Naţionale "Apele Române" în domeniul public al municipiului Sibiu şi în administrarea Consiliului Local Sibiu, trimisă Comisiei juridice, de disciplină şi imunităţi şi Comisiei pentru mediu şi echilibru ecologic pentru examinarea  pe fond, cu adresa nr. PLx 195/2018 din 10 aprilie 2018.
           PREȘEDINTE	                                       PREȘEDINTE 
   Mihai-Alexandru BADEA                            George-Cătalin STÂNGĂ

RAPORT COMUN
asupra propunerii legislative privind transmiterea unor suprafeţe de teren din domeniul public al statului şi din administrarea Administraţiei Naţionale ”Apele Române ” în domeniul public al municipiului Sibiu şi în administrarea Consiliului Local Sibiu
	În conformitate cu prevederile art.94 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru mediu şi echilibru ecologic au fost sesizate, prin adresa nr. PLx 195/2018 din 10 aprilie 2018, cu dezbaterea pe fond, a propunerii legislative privind transmiterea unor suprafeţe de teren din domeniul public al statului şi din administrarea Administraţiei Naţionale "Apele Române " în domeniul public al municipiului Sibiu şi în administrarea Consiliului Local Sibiu, înregistrată la Comisia juridică, de disciplină şi imunităţi cu nr.4c-11/316/2018 şi la Comisia pentru mediu şi echilibru ecologic cu nr.4c-27/208/2018.
	Senatul a respins propunerea legislativă în şedinţa din data de 3 aprilie 2018.
	La întocmirea prezentului raport comun Comisiile au avut în vedere avizul negativ al Consiliului Legislativ (nr.1086/13.12.2017);
	Comisia pentru administraţie publică şi amenajarea teritoriului a avizat nefavorabil iniţiativa legislativă.
	Propunerea legislativă are ca obiect de reglementare transmiterea unor suprafeţe de teren, constând în malurile şi albia majoră a râului Cibin, din domeniul public al statului şi din administrarea Administraţiei Naţionale „Apele Române" în domeniul public al municipiului Sibiu şi în administrarea Consiliului Local Sibiu.
	
Potrivit prevederilor art.61 și art.63 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă în şedinţe separate. 
	Comisia pentru mediu şi echilibru ecologic a examinat propunerea legislativă în sedinta din data de 26 iunie 2018, respectiv în sedința din data de 20 aprilie 2021. Ședinta din data de 21 aprilie 2021 s-a desfășurată atât la sediul Parlamentului pentru unii membri ai comisiei, cât și prin mijloace electronice pentru alți membri. Din numărul total de 16 membri ai Comisiei au fost prezenți la dezbatere 12 deputați.
	Membrii Comisiei juridice, de disciplină şi imunităţi au examinat propunerea legislativă în şedinţa online din data de 10 februarie 2021. La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
	În urma dezbaterilor şi a opiniilor exprimate, membrii celor două Comisii au hotărât, cu majoritate de voturi, să propună plenului Camerei Deputaților 
respingerea propunerii legislative privind transmiterea unor suprafeţe de teren din domeniul public al statului şi din administrarea Administraţiei Naţionale "Apele Române" în domeniul public al municipiului Sibiu şi în administrarea Consiliului Local Sibiu.
	În raport cu obiectul şi conţinutul reglementării, propunerea legislativă face parte din categoria legilor organice.
	Camera Deputaţilor este Cameră decizională potrivit prevederilor art.75 alin.(1) și alin.(3) din Constituţia României, republicată şi ale art.91 din Regulamentul Camerei Deputaţilor, republicat, cu modificările şi completările ulterioare.
         
PREȘEDINTE	                                              PREȘEDINTE
  Mihai-Alexandru BADEA                                    George-Cătalin STÂNGĂ



          SECRETAR	                                                            SECRETAR	
Cristian -Tudor BĂCANU                                     Bogdan-Alexandru BOLA



						          Consilier parlamentar, Alina Alexandriuc 	

